JohanHeinsen/ENO huggingface dataset:
Viborger Samler, 1848-01-15
En fransk Note af 4de Novbr. 1847 til de franske Diplomater i London, Wien, Berlin og St. Petersborg udvikler de politiske og retlige Grunde, der forbøde Stormagterne længere at forblive ørkesløse Tilskuere ved Borgerkrigen i Schweiz og Edsforbundets Tilintetgjørelse. Guizot foreslaaer, at det overlades Paven at afgjøre Jesuiterspørgsmaalet, at Conferencer ufortøvet skulle aabnes, og Fiendtlighederne standses i Schweiz. Fra Berlin og Wien melde de franske Diplomater disse Hoffers hurtige Tiltræden til Guizots Forslag; men i en Note fra Lord Palmerston til Englands Gesandt i Paris udhæves Englands Jndvendinger, indledede i en venlig Taksigelse for Meddelelserne og for de venskabelige Opfordringer til Medvirkning angaaende Fredens Opretholdelse i Schweiz. Lord Palmerston finder imidlertid i det dervar foregaaet i Schweiz, Jntet, hvorved de i Aaret 1815 garanterede Concessioner med Hensyn til Schweiz's Neutralitet og Uafhængighed ophævedes; han erkjender derimod Landdagens Forlangende om Jesuiternes Fordrivelse som meget retfærdiggjort, og han foreslaaer desaarsag, at Magternes Mægling først skal gaae ud paa Jesuiternes Uddrivelse, dernæst paa Standsningen af alle Rustninger imod Sønderbund og paa Garanteringen af Cantonernes Souverainitetet og endelig paa Opløsningen af Sønderbund. Lord Palmerston vil ikke, at et Forslag af denne Mægling maa have en væbnet Jntervention til Følge. Guizot indvilliger i sit Svar denne sidste bemærkning men han paastaaer med Bestemthed, at Landdagen skal er klære, at den ikke uden eenstemmig Erklæring fra alle Cantoner maa foretage sig nogensomhelst Forandring i Edsforbundstractaten.
Viborger Samler, 1848-01-15
En Note fra Hertugen de Broglie til Guizot meddeler Oplysninger om en Samtale imellem Hertugen og Lord Palmerston. Hertugen fordrer, at Paven skal afgjøre Jesuiterspørgsmaalet, og at Udeladelsen af enhver Trudsel og Jntervention ikke kunde binde nogen af Magterne i deres Handlemaade; dette indrømmer Palmerston. J en senere Note fra Hertugen til Guizot omtales atter en Samtale som Hertugen har havt med Lord Palmerston. Denne udtalte for Hertugen sin Frygt for, at Begivenhederne turde gaae raskere end Noterne, imidlertid havde Sir Strafford Canning det Hverv, naar han kun fandt en Stump af Sønderbund ilive, at erkjende denne som Sønderbund og andrage paa Englands Mægling; men havde Sønderbund ophørt at existere, saa maatte denne Mægling bortfalde, og Canning vilde da indskrænke sig til at anbefale Maadehold og Oprettelsen af Edsforbundstractaterne, saalænge nemlig de ikke eenstemmig forandres. Palmerston indrømmer i Anledning af Hertugens Jndvendinger, at Schweiz's tilsikkrede Neutralitet, kun angaaer Tilfældet af en Krig imellem Magterne, og at den bortfalder, naar Schweiz besværer og foruroliger sine Naboer. National meddeler Udtog af en til Retten adresseret Memoire fra en Hr. Petit, som paastaaer, at han i Aaret 1940 har tilkjøbt sig en Raadsherreplads ved Regnings tribunalet, og i Aaret 1844 en Skattecasserers Plads i Corbeil, samt at han har tilkjøbt sig disse Embeder af en høi Embedsmand, som staaer Guzot nærmest. Han belægger, siger National, alle sine Angivelser med Beviser og en Pair af Frankerig (Bertin de Vaux), en General advocat ved Cassationsretten, en Generalcasserer ved Finantserne, en Raadsherre, to Referendarii ved Regnings tribunalet og endeligen hiin Embedsmand, der staaer Guizot nær, ere ved hiin Memoire compromitterede paa det Allergroveste. Da Hr. Petit har ladet sin trykte Memoiret omsende til alle Deputerede og Pairs, saa erholder dette Anliggende den største Publicitet og vil blive gjort til Gjenstand for en Discussion i Kamrene. En saadan Sag er en meget kjærkommen Gjenstand for GirardinsJournal la Presse.
Viborger Samler, 1848-01-15
Portugal. Lissabon, den 2den Jan. Dronningen har aabnet Cortesforsamlingen. Palmellas Decreter, om de tvende Cabrals - Greven af Thomars og SilvaCabrals, Demission som Medlemmer af Statsraadet – ere annullerede. – Den 27de og 29de Decbr. sporedes atter 2 svage Jordrystelser i Lissabon.
Viborger Samler, 1848-01-15
Jtalien. Allg. Zeit. melder fra Rom (den 30te Decbr.), at Consulta har med 15 Stemmer imod 8 antaget det nye Organisationsreglement. Ministerconseilet, bestaaer af en Cardinal-Præsident uden Portesenille, de andre Ministre, 9 i Tallet, ere Prælater. Udnævnelserne ventedes samme Dags Aften. De nye Ministre ere ansvarlige.
Viborger Samler, 1848-01-15
Samme Tidende melder fra Mailand (den 2den Jan. om Aftenen), at en lille Tumult har fundet Sted i denne Stad, foranlediget ved det Rygte, at der i det Østerrigske Jtalien forbruges for 3 Mill. Gylden Cigarer, og at Regjeringen af dette Beløb putter de 2 Mill. i sin Lomme. Nogle Døgenigter begyndte at foretage Demonstrationer imod det paa Gaderne eigarryggende Publicum; men Militairet gjorde snart Ende paa Opløbet, og 2 af de værste Skraalere arresteredes. Novelliste de Mars, vil have den Efterretning fra Neapel, at Folket i Palermo skal have svoret at vove Livet for at erholde de det tilkommende Rettigheder.
Viborger Samler, 1848-01-15
Keiserdømmet Østerrig. Fra Wien meldes under 1ste Jan., at Keiseren har undslaaet sig for Voldgiftsanliggendet i de eventuelle Stridigheder angaaende Fuldbyrdelsen af den afdøde Kurfyrste af Hessens sidste Villie.
Viborger Samler, 1848-01-15
Kongeriget Hanover. Et Extrablad af den Hanoverske Tidende af 9de Jan. melder, at Kronprindsessen er forløst med en Datter. Fristaten Frankfurt am Main. Fra Staden, Frankfurt meldes under 7de Januar, at Arveprindsen af Hessen-Homburg er Natten imellem 4de og 5te Januar afgaaet ved Døden. Han opnaaede kun en Alder af 18 Aar. Fra Frankfurt meldes under 9de Jan., at Huset, Rothschild har ladet indrykke en Erklæring i Frankfurter Tidenderne, hvoraf erfares Falskheden af de i Omløb værende Rygter om at dette store Firma skulde have bidraget til Huset S. Haber & Sønners Fald i Karlsrube, Tronhjem er atter bleven hjemsøgt af Jldsvaade, idet 23 Huse i Forstaden Bakland ere afbrændte.
Viborger Samler, 1848-01-15
Jndenlandske Efterretninger. Hofminiaturmaler J. Müllers sidste Portrait af Hs. Maj. Kongen udmærker sig saavel ved den særdeles smukke Udførelse som ved den heldige Lighed. Kunstneren har af Dronning Victoria faaet det Hverv at copiere i Miniatur alle de Portraiter, som findes i Kjøbenhavn af (Berl. Tid.) den engelske kongelige Slægt.
Viborger Samler, 1848-01-15
Ved Høiesteret er Skolelærer og Kirkesanger Peder Aagesen i Sønderiernløse for voldelig og uteerlig Forhold mod flere af de ham til Underviisning betroede Pigebørn dømt til at have sit Embede forbrudt. Nytaarsdag vilde en Pige, 18 Aar gl., og en Dreng, 14 Aar gl., begge Børn af Skovløberen i Ryet, Værløse, Sogn, besøge en Familie i Farum, og, for at søge den korteste Vei, spadserede de over den frosne Farumsø; men da de dog frygtede Jsens Usikkerhed, holdt de stedse Veien i en Bøining mod Land. De naaede lykkelig Farum, og da de henad Eftermiddagen forlode Familien, de havde besøgt, ledsagede Huusmoderen dem til Strandbredden, hvorefter Gjæsterne atter begyndte deres Vandring; men forat gjøre Veien endnu kortere, vilde de gaae i en ligeLinie over Søen; de vare imidlertid kun naaede et kort Stykke ud, førend Jsen brast og Begge sank under. Konen, der endnu stod ved Land og saae det Passerede, vilde gjøre Anskrig, men rørtes i hendes Angst af Krampeslag, og først efter længere Tids Forløb, da hun fandtes og bragtes til Bevidsthed, erfarede man det Skeete, saa at den derefter tililende Hjelp selvfølgelig kom for sildig. Først den paafølgende Morgen bleve Ligene fundne. (Aftbl.)
Viborger Samler, 1848-01-15
Corvetten "Valkyrien, er medgivet et saa stort Qvantum hermetisk lukkede Daaser med fersk Suppe, Grønt og Kjød, at det, beregnet til et Maaltid om Ugen 2 1/2 Pot Suppe og 1/2 Pd. skjært Kjød pr. Mand, vil være tilstrækkeligt til Corvettens længste Overreise, nemlig til dens Ankomst til Ostindien, naturligviis fraregnet dens Ophold i Havn, hvor fersk Kjød kan erholdes. Denne Proviantsort, er for Størstedelen leveret fra Hr. Petits Establissement paa Christianshavn. Hver Daase veier 9. Pd. Brutto, indeholder 8 Rationer og leveres for 11 Mk. Hr. Petit tager de tomme Daaser tilbage naar de leveres i uskadt Stand, og har forpligtet sig til at godtgjøre hvad der paa Toget maatte findes bedærvet. Corvetten erholder endvidere Cacao til Uddeling til Frokost, afvexlende med Thee og Caffe, samt adskillige Sorter, tørrede Grøntsager til Forfriskning og Uddeling med de salte Kjødspiser. Endelig bliver medgivet Bouillon i hermetisk lukkede Daaser, ligeledes for Størstedelen fra Hr. Petits Establissement, til at uddele som Extra-Styrknings og Opvarmnings-Middel under den umiddelbar forestaaende Vinter=Campagne. Til Aftensmad faaer Valkyriens Mandskab afvexlende Thee og Grød, saa at Brændeviin forhaabentlig aldeles vil bortfalde som Ration.
Viborger Samler, 1848-01-15
Odense, den 11te Januar. J Søndags var Belt farten aaben mellem Knudshoved og Halskov; men en Borger her af Staden, som igaar med sine Sønner vilde tage over, fandt Beltet aldeles spærret med Driviis, saavel i Øster som Vester=Renden, saa at Overfarten, efter skeete Forsøg, viste sig som umulig. Hvorlænge denne Hindring skal vedvare er uvist. Dens pludselige Jndtræden, efter at Beltet Dagen forud var ganske aabent, var noget saa Usædvanligt, at Søfolkene ikke i mangfoldige Aar havde oplevet noget Lignende. Formodentlig hidrører den fra den vedholdende østlige Vind, tildeels med Storm, der har ført Jismasser ud af Østersøen, hvilke, under Paavirkning af Vind og Strøm, nu ere sammentrængte imellem Øerne. Hvis Frost og Stille vedvarer, kan denne Spærring blive til megen Gene for Postgangen. Henimod 40 Reisende opholdes allerede i Nyborg, af den Aarsag, og flere ville tilkomme med Diligencerne (Hemp. Av.) og Extraposter.
Viborger Samler, 1848-01-15
Nytaarsdag oprandt en ny Epoke i Assens Toldvæsens Historie. Der er nemlig hos Generaltoldkammeret udvirket Ordre til, at enhver Reisende, der kommer fra Slesvig til Fyen, skal i Assens underkastes et nøiagtig Eftersyn, saaledes at ikke alene alt Godset eftersees eller plomberes men endogsaa selve Personen - mandlig eller qvindelig maa finde sig i en formelig Visitation, saafremt Toldvæsenet troer at have Grund hertil. Som en Følge af denne Bestemmelse forsamlede hele Byens Told personale, Søndag Morgen den 2den D., sig paa Skibsbroen, ventende med Længsel den med Dampskibet "Maagen" fra Aarssund kommende Personpost; Dampskibet kom, og neppe vare Passagererne stegne i Land, for de om gaves af Toldofficianter og Betjente, og escorteredes af disse, ikke til Gjæstgivergaarden, men til et ligeoverfor samme liggende Huus, der af Toldvæsenet er leiet til Undersøgelseslocale. Man tænke sig de Reisendes Forbauselse over denne uventede Escorte og deres Utaalmodighed over det forlængede Ophold deri Byen; thi skjøndt intet af Godset skulde fortoldes og ingen af Passagererne vare saa uheldige at blive anseete for Smuglere, varede Tøiets Plombering dog 25 Minuter, og Deligencen opholdtes saaledes der over 3/4 Time. Træffer det sig nu hvad let kan hænde – at der blandt de Reisende findes Nogen, der har toldbare Varer, som der angives til Fortoldning, eller er Nogen af Passagererne saa uheldig at blive mistænkt for at medføre Contrebande, maa Opholdet blive ulige længere, og den Uskyldige kommer da til at bøde for den Medreisendes Skyld. (Fyens Avis.)Et Antal af Staden Slesvigs meere anseete Borgere og Jndvaanere har tegnet sig for en Sum af 540, Rdlr. slesv. holst. Courant i frivillige Bidrag aarlig i 3 Aar, til Grundlæggelse af en Privat=Læreanstalt for Real-Underviisning. Man haaber – ifølge en Beretning i Hamb. Børsenh." – at faae en i Landet, vel anseet Mand (!) til Forstander og Første Lærer for denne Anstalt. – "Beobachter an Sunde har nylig anført nogle Exempler paa den fordærvelige Indflydelse, som de slesvig-holsteenske Underviisningsanstalter udøve paa det politiske Sindelag hos Beboerne i Hertugdømmerne, idet mange af disse endnu bestandig vise sig som mere eller mindre separatistiske Dannelses-Anstalter. Den paatænkte private Realskole i Slesvig turde maaskee blive een af disse.
Viborger Samler, 1848-01-15
Viborg. Det paa Theatret iaftes opførte Stykke; Herren seer dine Veie, blev fra Pluraliteten af de Spillendes Side saa fortrinlig udført, at man nok tør sige, at dette neppe af noget tidligere herværende Selskab har erholdt en bedre. Hovedrollen, der gaves af Mad. Holm, var i meget gode Hænder, og Fremstillerinden nød ogsaa sluttelig af Publicum den Ære at blive fremkaldt.
Viborger Samler, 1848-01-15
- Den sidste Forestilling har Directeuren ansat til imorgen Aften, og rimeligviis vil der hengaae længere Tid inden et Skuespilselskab igjen gjæster os. Hvorvidt Directeuren muligt skulde ville imødekomme nedenstaaende Opfordring, er os ubekjendt; dog ville vi gjerne antage Muligheden for, at det pecuniaire Tab Selskabet som Følge af det mindre Besøg i Begyndelsen paadroges, ved et forlænget Ophold nok kunde blive erstattet. - Den igaar udeblevne Kbhavnske Post indtraf først hertil henimod Midnat. De medbragte Aviser indeholde ikke Nyheder der trænge til hurtig Meddelelse.
Viborger Samler, 1848-01-15
Handels-Efterretninger. Londoner-Kornmarkedet, den 7de Januar. Markedet var svagt besøgt. Priserne nominel de samme som i Mandags.
Viborger Samler, 1848-01-15
J de andre Kornsorter ingen Priisforandring.
Viborger Samler, 1848-01-15
Senatet i Lybeck har bestemt, at de mecklenborgske 8 s.Stykker i Lybeck kun skulle gielde 7 s. og 4 s. Stykkerne 3 1/2 s.
Viborger Samler, 1848-01-15
Hamborger Børscours, den 7de Januar: Bordeaux 3 Md. 189 1/5 Lond. 3 Mk. 13 Mk. 8 1/2 s.; Amsterdam 2 M. 36. 5. slesv.-holst. Species 1/2 Agio; Louis- og Frederiksd. 11 Mk. 2 1/2 s. pr. Stk. i Banco; dansk grov Cour. 25 3/5, Skillings-Stkr. 26 1/4 a 26 3/4, nye 2/3 Stkr. f. f. 32 1/2 pCt. slettere end Banco.
Viborger Samler, 1848-01-15
(Jndsendt.) Advarsel.
Viborger Samler, 1848-01-15
Til behagelig Efterretning for de Reisende, der agte sig fra Viborg til Hammerum Herred og omvendt, tjener, at Vandet i Skygge Aa i denne Tid er saaledes opstemmet over Veien, at den ikke uden Livsfare kan passeres af Ridende eller Kjørende; og man nødsages saaledes til at vælge Veien af Klode mølle, der rigtignok er 1/2 Miil længere. (Forlangt indrykket.)
Viborger Samler, 1848-01-15
Opfordring. Saafremt herfor intet maatte være til Hinder, vil Directeuren for det herværende Skuespillerselskab vist imodekomme et temmelig almindelig Ønske hos Publicum, ved endnu at give adskillige Forestillinger hersteds. Viborg, i Januar 1848. Skolelærer-Embedet i Skeelund under Hindsted Herred, Aalborg Am, er ledigt, og dets Jndkomster ere: 6 Tdr. Rug og 10 Tdr. Byg in natura, samt 14 Tdr. Byg efter Capitelstaxt, Offer og Accidentser 33 Rbd., fri Boelig, Productet, af en Jordlod, anordningsmæssig Fourage og Brændsel. Undertegnede er paa Embeds=Vegne kaldsberettiget. Ansøgninger maa snarest mueligt indsendes. Viborg, den 11te Januar 1848. N. C. Øllgaard.
Viborger Samler, 1848-01-15
Jmorgen prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Hindberg.
Viborger Samler, 1848-01-15
Theatret i Viborg. Med kongelig allernaadigst Tilladelse. opføres. af det Beckerske Skuespillerselskab.
Viborger Samler, 1848-01-15
(Sidste Forestilling) Søndagen den 16de Januar Kl. 6 1/2 for første Gang: Den unge Ægtemand, Lystspil i 3 Acter af Mazeres. Derefter: Emilies Hjertebanken, Vaudevillemonolog af J. L. Heiberg. Til Slutning: En Afskedsepilog. P. Bloch, p. i Bestyrer af Selskabet.
Viborger Samler, 1848-01-15
AVERTISSEMENTS. Mandagen den 2den Januar d. A. bortkaldte den Almægtige til et bedre Liv Ane Cathrine Rugaard, født Nissen, Enke efter afdøde Proprietair E. Rugaard, i hendes 80de Aar; hvilket herved sørgeligst bekjendtgjøres deeltagende Slægt og Venner af hendes efterladte Broder. Spottrup, den 5te Januar 1818. Nissen.
Viborger Samler, 1848-01-15
løverdagaften den 22de Januar, Kl. 7, afholdes en extraordinair Generalforsamling i Viborg Klub.
Viborger Samler, 1848-01-15
Søndagen den 23de Januar 1848 afholdes Ba i Viborg Klub, i hvilket saavel Indenbyes som Udenbyes kunne deeltage, naar de overeensstemmende med Selskabets Love betimeligen henvende dem til en af Undertegnede. Ballinspectionen i Viborg Klub, d. 15de Jan. 1818. Lorentz. F. Bruun.
Viborger Samler, 1848-01-15
Breve og Pakker til Proprietair Kall til Sødal og Pastor Foersom i Nødding bedes afleverede hos Hr. Kjøbmand Ber bom i Viborg.
Viborger Samler, 1848-01-15
Festprædikener Albert Leth, Sognepræst i Middelfart. Anden betydelig forøgede Udgave. 9 Mk. heft., 11 Mk. smukt indb. Jndhold. 1) Jeg eier en Mand, som er Herren. Paa første Juledag. 2) Vil Du holde Julefest, da maa Du være et Barn, og Du maa være fattig. Paa første Juledag. 3) Julesangen. Paa anden Juledag. 4) Stephanus eller Troens Kraft. Paa anden Juledag. 5) Mennesket er en Fremmed paa Jorden. Paa Nytaarsdag. 6) Hvorledes kunne vi faae et lykkeligt Nytaar. Paa Nytaarsdag. 7) Nadveren, et Jhukommelsesmaaltid. Paa Skjærtorsdag. 8) Vor Herres Sjælesorg. Paa Skjærtorsdag. 9) De syv Korsord. Paa Langfredag. 10) Det er fuldbragt. Paa Langfredag. 11) Opstandelsens Seier. Paa første Paaskedag. 12) Herren vækker de Døde. Paa første Paaskedag. 13) Det evige Liv allerede her paa Jorden. Paa anden Paaskedag. 14) Herren er visselig opstanden. Paa anden Paaskedag. 15) Guds Dom kommer. Paa almindelig Bededag. 16) Den sande Omvendelse. Paa almindelig Bededag. 17) Christi kongelige Embede. Paa Christi Himmelfartsdag. 18) Himmelen er aaben. Paa Christi Himmelfartsdag. 19) Den tredie Troens Artikel. Paa første Pintsedag. 20) Hvad den hellig Aand udretter naar han kommer til os. Paa første Pintsedag. 21) En Christens Fred. Paa anden Pintsedag. 22) Jesus omvender Syndere. Paa anden Pintsedag. 23) Guds Ord er en kostelig Gave. Paa Allehelgensdag. 24) De Helliges Kamp, Glæde og Herlighed. Paa Allehelgensdag. Af samme Forfatter er tidligere udkommet: Christelig Huuspostil, indeholdende, Prædikener paa Aarets Søn- og Festdage, Andet Oplag. 3 Rbd. 3 Mk. smukt indb.
Viborger Samler, 1848-01-15
Kirkelige Leilighedstaler. 2 Rbd. smukt indb.
Viborger Samler, 1848-01-15
Disse Skrifter faaes i de fleste Boglader i Danmark og Nørge, i Viborg hos Kabell, og i Odense hos Forlæggeren. den Hempelske Boghandel.
Viborger Samler, 1848-01-15
Jmorgen (Søndag) faaes varme Posteier og Æble kager hos H. P. Høyer, Conditor. Møllersvend
Viborger Samler, 1848-01-15
For en duelig og velanbefalet Møllersvend, er en Plads ledig til første Mai i Klode Mølle.
Viborger Samler, 1848-01-15
En stærk og velvoxen Dreng, helst fra Landet, kan strax antages i Lære hos Smedemester A. Dige i Viborg.
Viborger Samler, 1848-01-15
Jfølge Kongelig allernaadigst Bevilling saalydende: Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, Gjøre vitterligt: At Vi, efter Os Elskelig Christen Koefoed, Vor Cancelliesecretair, Byefoged og Borgemester i Viborg Kjøbstad i Vort Land Nørre-Jylland, hans herom allerunderdanigst gjorte Ansøgning og Begjering, allernaadigst have bevilget og tilladt, saa og hermed bevilge og tillade, at han som Skifteforvalter i afdøde Skuespildirecteur Titchens Boe ved Proclama sub poena præclusi & perpetui silentii med Aar og Dags Varsel, i den Berlingske politiske og Avertissements-Tidende, Viborg Stiftstidende og den Altonaiske Mercur, 3 Gange efter hinanden maa indkalde alle dem, som formene sig at have noget at fordre udi bemeldte Bo, med deres Paastand at fremkomme og saadant deres havende Krav inden foreskrevne Tids Forløb for Skifteretten i Viborg Kjøbstad at anmelde og beviisliggjøre; dog Umyndiges Tiltale i Fremtiden efter Frong, af 20de Februar 1717 forbeholden, og skal saadan Jndkaldelse i Aviserne ansees og være ligesaa gyldig som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender samt læses for Vor Landsoverret i Viborg. Hvorefter de Vedkommende sig allerunderdanigst have at rette og for Skade at tage Vare. Givet i Vor Kongelige Residentsstad Kjøbenhavn, den 20de December 1847. Under Vort Kongelige Segl. (L. S.) Efter Hans Kongelige Majestæts allernaadigste Befaling. Stemann. Ørsted. Bentzen. Holm. Algreen-Ussing. Simony. Bevilling for Cancelliesecretair Byefoged Koefoed til ved Proclama i Aviserne at indkalde afdøde Skuespildtrecteur Titchens Arvinger og Creditorer. Betales med 13 Rbd. 3 Mk. r. S. og Forhøielse til Seminariifonden 3 Rbd. 2 Mk. r. S.F. Hjorth. som er læst ved Underretten og snarest mueligt vil blive læst ved Overretten - indkaldes herved sub poena præclusi & perpetui silentii med Aar og Dags Varsel Enhver der formener at have noget Krav paa foranførte afdøde Skuespildirecteur Titchens Boe, til at anmelde saadant inden den foreskrevne Tids Forløb for undertegnede Skifteforvalter i Boet. Jligemaade indkaldes den Afdødes Arvinger til inden foreskrevne Tids Forløb for Undertegnede at legitimere deres Arveret. Skifteretten i Viborg, den 6te Januar 1848. Chr. Koefoed.
Viborger Samler, 1848-01-15
Creditorerne i afdøde Capitain og Toldinspecteur Johan Bendix Printzlau og efterlevende Enke Johanne Caroline Printzlau, født Brøndlund, deres fælleds Boe af Nibe Kjøbstad indkaldes herved med 12 Ugers Varsel til at anmelde og bevise deres Fordringer for underskrevne Skifteforvalter. Nibe, den 3die Januar 1848. Lynge.
Viborger Samler, 1848-01-15
Ved Proclama af Dags Dato, som snarest mueligt vil blive læst inden vedkommende Retter, ere Creditorerne i Ølbrygger, Johan Wilhelm Petersens Fallitboe af Nibe indkaldte med 12 Ugers Varsel til at anmelde og bevise deres Fordringer for underskrevne Skifteforvalter. Hvilket herved endvidere bekjendtgjøres. Nibe, den 3die Januar 1848. Lynge.
Viborger Samler, 1848-01-15
Creditorerne i afdøde Bomforpagter i Finstrup Broehuus, Dall Sogn, Fleskum Herred, Aalborg Amt, pensioneret Toldbetjent Peter Kirkemann Jacobsen Møllers Boe indkaldes herved med 12 Ugers Varsel til at anmelde og bevise deres Fordringer for undertegnede Skifteforvalter. Nibe, den 3die Januar 1848. Lynge. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-01-17
raSnte Tidende. FloForsendes med Brevposten i Danmark og Hertugdømmerne. Mandagen den 17 Januar 1818. 76 Aarg. Nr. 10.